ທ່ານ Putin ຄາດວ່າ ຈະຊະນະ ການເລືອກຕັ້ງ ປະທານາທິບໍດີ ຣັດເຊຍອີກ (ເບິ່ງສະໄລດ໌ກັບວີດີໂອ)
ການຢັ່ງຫາງສຽງ ປະຊາຊົນຣັດເຊຍຄັ້ງໃໝ່ ສະແດງວ່າ ທ່ານ Putin ຈະຊະນະ ການເລືອກຕັ້ງປະທານາທິບໍດີ ໃນເດືອນໜ້າ
ການຢັ່ງຫາງສຽງປະຊາຊົນຣັດເຊຍເທື່ອໃໝ່ ທີ່ນຳອອກເຜີຍແຜ່ໃນວັນສຸກມື້ນີ້ ສະແດງ ໃຫ້ເຫັນວ່ານາຍົກລັດຖະມົນຕີ Vladimir Putin ຄາດວ່າຈະຊະນະການເລືອກຕັ້ງເປັນ ປະທານາທິບໍດີສະໄໝທີ 3 ຂອງປະເທດ ການສຳຫຼວດຫາງສຽງໂດຍສູນກາງ Levada ສະແດງໃຫ້ເຫັນວ່າທ່ານ Putin ອາດຈະ ໄດ້ຮັບຄະແນນສຽງສູງເຖິງ 66% ໃນການປ່ອນບັດຊຶ່ງຈະມີຂຶ້ນໃນເດືອນໜ້ານີ້ ຜົນການຢັ່ງຫາງສຽງເປັນ ທີ່ໜ້າຊື່ນຊົມຂອງທ່ານ Putin ມີຂຶ້ນນຶ່ງມື້ຫຼັງຈາກທ່ານໄດ້ກ່າວ ຕໍ່ພວກສະໜັບສະໜຸນຫລາຍພັນຄົນ ທີ່ສະໜາມກິລາ Luzhniki ໃນກຸງມົສກູວ່າ ພັກສາ ມັກຄີຣັດເຊຍຫຼື United Russia ຂອງທ່ານຈະຊະນະການເລືອກຕັ້ງ ໃນວັນທີ 4 ມີນາ ຈະມານີ້ ກ່ອນການໂຮມຊຸມນຸມນັ້ນ ພວກສະໜັບສະໜຸນທ່ານ Putin ໄດ້ພາກັນເດີນຂະບວນທີ່ກຸງ ມົສກູເພື່ອຕອບໂຕ້ແບບເປັນນໍ້ານຶ່ງໃຈດຽວຕໍ່ການເດີນຂະບວນຫຼາຍໆຄັ້ງຕໍ່ຕ້ານນາຍົກລັດຖະ ມົນຕີ Putin ການປະທ້ວງໄດ້ເລີ່ມຂຶ້ນເມື່ອເດືອນທັນວາຜ່ານມາຫຼັງຈາກພັກຂອງທ່ານ Putin ໄດ້ອ້າງເອົາ ໄຊຊະນະໃນການເລືອກຕັ້ງສະພາແຫ່ງຊາດ ເຖິງແມ່ນດ້ວຍຄະແນນສຽງສ່ວນຫຼາຍທີ່ຫຼຸດເກົ່າ ກໍຕາມ ແຕ່ບັນດາກຸ່ມຝ່າຍຄ້ານແລະພວກນັກສັງເກດການນາໆຊາດກ່າວອ້າງວ່າການປ່ອນບັດແມ່ນ ເຕັມໄປດ້ວຍການລ່ວງລະເມີດຕ່າງໆຮວມທັງການປ່ອນບັດປອມລົງໃສ່ຫີບບັດ ການຈຳກັດ ການແຂ່ງຂັນທາງການເມືອງ ແລະບໍ່ຄວາມຍຸຕິທຳ ການຮ້ອງຂໍ ໃຫ້ຈັດການເລືອກຕັ້ງຂຶ້ນໃໝ່ ໄດ້ຖືກປະຕິເສດ ທ່ານ Putin ໄດ້ຊະນະການ ເລືອກຕັ້ງເປັນປະທານາທິບໍດີ ໃນປີ 2000 ແລະປີ 2004 ແຕ່ການຈຳກັດໃນການເຂົ້າຮັບ ຕຳແໜ່ງເກີນສອງສະໄໝຕິດຕໍ່ກັນ ໄດ້ຂັດຂວາງບໍ່ໃຫ້ທ່ານສາມາດ ສະມັກເປັນປະທານາທິ ບໍດີສະໄໝທີ 3 ໄດ້ໃນທັນທີໂລດ ທ່ານໄດ້ເຂົ້າກຳຕຳແໜ່ງນາຍົກລັດຖະມົນຕີຣັດເຊຍ ໃນປີ 2008